b'\n_START_ARTICLE_\nMiha Nagli\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRojen je bil v Stari vasi (danes \xc5\xbdiri), obiskoval je Osnovno \xc5\xa1olo v  \xc5\xbdireh nato poljansko gimnazijo v Ljubljani. Diplomiral je leta 1978 na Filozofski fakulteti v Ljubljani na oddelku za filozofijo in sociologijo. Med letoma 1983 in 1985 je bil na \xc5\xa1tudijskem izpopolnjevanju v Parizu na \xc3\x89cole des Hautes \xc3\x89tudes en Sciences Sociales._NEWLINE_Danes deluje kot samostojni ustvarjalec na podro\xc4\x8dju kulture. Pi\xc5\xa1e eseje, spremne besede in \xc4\x8dlanke za Gorenjski glas, v njem ima tudi stalno rubriko Mihovanja; pisal je tudi za Sobotno prilogo Dela. Urejal je \xc5\xbdirovski ob\xc4\x8dasnik (31 zvezkov in 13 knjig v zbirki Knji\xc5\xbenica \xc5\xbdO, mdr. 1998 prvi krajevni biografski leksikon v Sloveniji Kdo je kdo na \xc5\xbdirovskem, neko\xc4\x8d in danes). Od 1995 je predsednik Muzejskega dru\xc5\xa1tva \xc5\xbdiri.'